Северно море је због своје позиције било најзначајније поморско бојиште током Првог светског рата. Британска флота је била бројнија од Немачке и могла је да спроводи блокаду Немачке чиме ју је одсекла од прекоморских територија и ресурса. Главне битке су биле битка у Хелголандском заливу, битка код Догер Бенка, Јиландска битка и Друга битка у Хелголандском заливу. Генерално, Британија је уз доста мука успевала да одржи блокаду Немачке и тиме отежа положај Централних сила.